Helssega metro

Helssega metro (, ) lea Suoma áidna metro. Dat lea máilmmi davimus metrosystema. Metrosystemas leat 30 stašuvnna, main 21 leat eatnama nalde ja 9 ges vuolde.

 Historjá 
100px|thumb|Helssega metro logo
Metro rahppui 1982:s, ja dalle das lei okta luodda, Itäkeskusas Hakaniemii. Jagi maŋŋel rahpasedje Rautatientori ja Kamppi stašuvnnat. Jagis 1988 lei luodda ráhkaduvvon maid Mellunmäkii, ja Ruoholahtii ja Vuosaarii dat ráhkaduvvui 90-logus. Ng. Länsimetro («Oarjemetro») Espooi rahppui skábmamánu 18. b. 2017 Tapiolai ja Matinkyläi. Juovlamánu 3. b. 2022 dat viiddiduvvui Kivenlahtii rádjái.

Metro eaiggáda Helsingin seudun liikennelaitos.

 Togat 
Helssega metros leat odne guokte sierralágan togatiippa anus. 100-togaid ráhkadii Strömberg birrasiid jagis 1980, ja ođđa 200-togat maid Bombardier lea ráhkadan leat leamaš anus jagi 2002 rájes.

 Viiddideamit 
Lea evttohuvvon ahte viiddidit metrosystema Pasilai, Sipooi, Santahaminai ja Helsset-Vantaa girdišilljui.

 Gáldut 

*